שאטילי

שַאטִילִי (בגאורגית: შატილი) הוא כפר הררי היסטורי בגאורגיה ליד הגבול עם צ'צ'ניה. הוא ממוקם במדרון הצפוני של הרי הקווקז הגדול במחוז ההיסטורי, חבסורתי, שכיום היא חלק ממחוז מצחתה מתיאנתי.

הכפר ממוקם עמוק בתוך ערוץ ארר'וני (არღუნი) בגובה של כ-1,400 מטר מעל פני הים, והוא למעשה קומפלקס מיוחד של מצודות מבוצרות מימי הביניים, בתי אבן ומלט ששימשו יחדיו כאזור מגוריהם של מגיני המצודות ששמרו על הגבולות הצפון-מזרחיים של הממלכה הגאורגית המאוחדת. המצודות נבנו במבנה מדורג עם בתים עם גג שטוח וכ-60 מגדלים שהיו מקובצים יחדיו כדי ליצור שרשרת של ביצורים.

שאטילי עדיין מאוכלס בכתריסר משפחות, אבל ללא כביש גישה. מה שהופך את המקום ללא נגיש בחורף. הכפר הוא יעד מועדף על תיירים ומטפסי הרים.

קישורים חיצוניים 

 שאטילי, באתר אונסק"ו 

גאורגיה: יישובים
גאורגיה: מצודות
ממלכת גאורגיה
כארתלי